《浪淘沙 题郭频迦“春山埋玉图”》
清代·孙云凤

香篆锁重云。梦也还真。年年芳草认罗裙。只有玉梅花万点，月草春痕。

寂寞软红尘。玉碎珠分。雪肤花貌可怜人。隔个绿波招不得，黯尽吟魂。

作者简介：浙江仁和人，字碧梧。程懋庭妻，随园女弟子之一。工词，佳者绝似北宋人语。通音律，善画花卉。有《玉箫楼集》、《湘筠馆诗》等。